**Ministru kabineta rīkojuma projekta**

**“Par Zāļu valsts aģentūras 2017.gada budžeta apstiprināšanu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publisko aģentūru likuma 13.panta trešā daļa nosaka, ka valsts aģentūra Likumā par budžetu un finanšu vadību noteiktajā kārtībā patstāvīgi veido valsts aģentūras budžetu. Valsts aģentūras budžetu apstiprina Ministru kabinets.  Publisko aģentūru likuma 14.panta otrā daļa nosaka, ka gada beigās valsts aģentūras kontā esošo līdzekļu atlikums, kas radies no ieņēmumiem par sniegtajiem maksas pakalpojumiem, citiem pašu ieņēmumiem un ārvalstu finanšu palīdzības līdzekļiem, paliek valsts aģentūras rīcībā, un to drīkst izlietot izdevumu finansēšanai nākamajā gadā vai turpmākajos gados.  Likuma par budžetu un finanšu vadību 41.panta 1.1 daļa nosaka, ka budžeta nefinansētu iestāžu nākamā gada budžetu projektus apstiprināšanai Ministru kabinetā iesniedz ministrijas (pārraudzības institūcijas).  Likuma par budžetu un finanšu vadību 6.1 panta piektā daļa nosaka, ka budžeta nefinansētu iestāžu kārtējā gada līdzekļu atlikumu var izmantot nākamajā gadā izdevumu finansēšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2012.gada 31.jūlija noteikumiem Nr.537“Zāļu valsts aģentūras nolikums” (turpmāk – Noteikumi Nr.537) Veselības ministrijas padotībā esošā Zāļu valsts aģentūra no 2013.gada 1.janvāra darbojas saskaņā ar Publisko aģentūru likuma prasībām kā budžeta nefinansēta iestāde pakalpojumu sniegšanas jomā un valsts pārvaldes uzdevumu nodrošināšanai saistītos izdevumus sedz no ieņēmumiem no maksas pakalpojumu sniegšanas. Pamatojoties uz Noteikumu Nr.537 2.punktu, Zāļu valsts aģentūras darbības mērķis ir īstenot kvalitatīvus un pamatotus pakalpojumus veselības aprūpē izmantojamo ārstniecības līdzekļu, cilvēka asiņu, audu, šūnu un orgānu ieguves un izmantošanas vietu, kā arī farmaceitiskās darbības uzņēmumu novērtēšanā atbilstoši valsts un sabiedrības interesēm veselības aprūpes nozarē.  Šobrīd Zāļu valsts aģentūras 2016.gada budžetu nosaka Ministru kabineta 2015.gada 30.septembra rīkojums Nr.604 “Par Zāļu valsts aģentūras 2016.gada budžeta apstiprināšanu”, kurā ir apstiprināti Zāļu valsts aģentūras 2016.gada budžeta ieņēmumi 4 856 107 *euro* apmērā un izdevumi 5 459 986 *euro* apmērā (tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu uz 2016.gada 1.janvāri 603 879 *euro* apmērā) atbilstoši šā rīkojuma pielikumam.  Atbilstoši Likuma par budžetu un finanšu vadību 41.panta 1.1 daļai Veselības ministrija ir izstrādājusi Ministru kabineta rīkojuma projektu “Par Zāļu valsts aģentūras 2017.gada budžeta apstiprināšanu” (turpmāk – rīkojuma projekts).  Rīkojuma projekts paredz, ka saskaņā ar Likuma par budžetu un finanšu vadību 41.panta 1.1 daļu jāapstiprina Zāļu valsts aģentūras 2017.gada budžeta ieņēmumus 4 856 107 *euro* apmērā un izdevumus 5 459 986 *euro* apmērā (tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu uz 2017.gada 1.janvāri 603 879 *euro* apmērā) atbilstoši rīkojuma pielikumam.  Rīkojuma projekts paredz, ka saskaņā ar Publisko aģentūru likuma 14.panta otro daļu un Likuma par budžetu un finanšu vadību 6.1 panta piekto daļu 2016.gada beigās Zāļu valsts aģentūras kontā esošo līdzekļu atlikums, kas radies no ieņēmumiem par sniegtajiem maksas pakalpojumiem, tiks izmantots 2017.gadā, turpinot atbalstīt Ministru kabineta 2013.gada 29.janvāra protokola Nr.6 26.§ “Noteikumu projekts “Zāļu valsts aģentūras maksas pakalpojumu cenrādis”” 4.punktā 2014.gadam noteiktos pasākumus arī 2017.gadā.  2017.gadā līdzekļi **603 879 *euro*** apmērā novirzāmi Zāļu valsts aģentūras izdevumu finansēšanai šādu pasākumu nodrošināšanai:   * 1. 71 144 *euro* apmērā – audu, šūnu un orgānu ieguves un izmantošanas vietu, asins kabinetu, asins sagatavošanas nodaļu un Valsts asinsdonoru centra atbilstības novērtēšanai un uzraudzībai;   2. 128 058 *euro* apmērā – Latvijā ražotu medicīnisko ierīču reģistrēšanai, atļauju speciāli piegādāto medicīnisko ierīču laišanai apgrozībā izsniegšanai, kā arī medicīnisko ierīču vigilances veikšanai un atļauju izsniegšanai medicīnisko ierīču klīniskās izpētes veikšanai;   3. 404 677 *euro* apmērā – norēķiniem par iepriekšējā pārskata perioda izdevumiem. |
| 3. | Projekta izstrādē iesaistītās institūcijas | Veselības ministrija un Zāļu valsts aģentūra |
| 4. | Cita informācija | Ar rīkojuma projekta pieņemšanu tiks atrisināts anotācijas I sadaļas 2.punktā minētais. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| **3. Finansiālā ietekme:** | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Zāļu valsts aģentūra ir budžeta nefinansēta iestāde un Veselības ministrijas budžetā tā netiks atspoguļota. 2017.gada budžeta summa tiks iekļauta konsolidētajā kopbudžetā pie budžeta nefinansēto iestāžu budžetu kopsavilkuma.  2017.gadā līdzekļi **603 879 *euro*** apmērā novirzāmi Zāļu valsts aģentūras izdevumu finansēšanai šādu pasākumu nodrošināšanai:  **71 144 *euro* apmērā** – audu, šūnu un orgānu ieguves un izmantošanas vietu, asins kabinetu, asins sagatavošanas nodaļu un Valsts asinsdonoru centra atbilstības novērtēšanai un uzraudzībai, t.sk.:  51 511 *euro* – atlīdzībai;  41 679 *euro* – atalgojumam;  14 889 *euro* – precēm un pakalpojumiem;  4 744 *euro* – kapitālajiem izdevumiem.  **128 058 *euro* apmērā** – Latvijā ražotu medicīnisko ierīču reģistrēšanai, atļauju speciāli piegādāto medicīnisko ierīču laišanai apgrozībā izsniegšanai, kā arī medicīnisko ierīču vigilances veikšanai un atļauju izsniegšanai medicīnisko ierīču klīniskās izpētes veikšanai, t.sk.:  88 792 *euro* – atlīdzībai;  71 844 *euro* – atalgojumam;  29 778 *euro* – precēm un pakalpojumiem;  9 488 *euro* – kapitālajiem izdevumiem.  **404 677 *euro* apmērā** – norēķiniem par iepriekšējā pārskata perioda izdevumiem, t.sk.:  240 556 *euro* – atlīdzībai;  187 018 *euro* – atalgojumam;  159 624 *euro* – precēm un pakalpojumiem (dienesta komandējumi, administratīvie izdevumi, komunālie pakalpojumi, remontdarbi un iestāžu uzturēšanas pakalpojumi, informācijas sistēmu uzturēšana, noma, biroja preces, kārtējā remonta un uzturēšanas materiāli);  4 497 *euro* – kapitālajiem izdevumiem (Antivīrusa licenču iegāde).  Skaidrojums par rīkojuma projektā paredzētajām izmaiņām 2017. un 2018.gadā starp budžeta izdevumu kodiem atbilstoši ekonomiskajām kategorijām attiecībā pret Ministru kabineta 2015.gada 30.septembra rīkojumu Nr.604 “Par Zāļu valsts aģentūras 2016.gada budžeta apstiprināšanu”:  Rīkojuma projekts 2017.gadā paredz palielināt izdevumus:  **Atlīdzībai 277 828 *euro*** apmērā, tai skaitā atalgojuma **144 026 *euro*** apmērā:  izdevumi atlīdzībai palielināti, saskaņā ar darbinieku darba izpildes novērtēšanu, kad darbiniekam palielinājās darba stāžs un atbilstoši tam palielinās kvalifikācijas pakāpe, lai nodrošinātu darbinieku motivācijai atbilstošu atalgojuma līmeni un konkurētspēju, personāla mainība sasniedza 16 % un katrs trešais no darbiniekiem kā aiziešanas iemeslu norādīja zemo atalgojumu, kā arī personāla atlases konkursu rezultātā daļa izvēlēto kandidātu ir atteikušies uzsākt darbu, uzskatot par nepietiekamu iespējamo atalgojumu. ZVA ir ieinteresēta pieņemt darbā jaunos darbiniekus ar atbilstošu pieredzi un kvalifikāciju.   * Ārštata ekspertiem – atlīdzība (1000 kods) 98 872 *euro* apmērā, tai skaitā atalgojuma 80 000 *euro* apmērā - iepirkums „Ekspertu pakalpojums zāļu dokumentācijas profesionāla ekspertīze uz 24 mēnešiem”, lai piesaistītu kvalificētus speciālistus un nodrošinātu vispusīgu, un kvalitatīvu zāļu reģistrācijas dokumentācijas ekspertīzi; * Pārskatīt atalgojums 27 darbiniekiem - atlīdzība (1000 kods) 82 785 *euro* apmērā, tai skaitā atalgojuma 64 026 *euro* apmērā; * Darba devēja izdevumi veselības gadījumu apdrošināšanai -32 000 *euro;* * Darba devēja valsts sociālās apdrošināšanas obligātās iemaksas - 48 480 *euro;* * Darba devēja sociāla rakstura pabalsti, kompensācijas un citi maksājumi – 15 691 *euro.*   Rīkojuma projekts 2017.gadā paredz samazināt izdevumus:  **Precēm un pakalpojumiem 218 834 *euro*** apmērā:   * Ēku, telpu īre un noma (izbeigts līgums par 389.0 m2 nomu) – 9 600 *euro*; * Transportlīdzekļu noma, degviela (samazināts par 2 automašīnām) – 12 500 *euro*; * telpu kārtējais remonts - 17 262 *euro*; * ārštata eksperti (kuri ir reģistrējušies, kā saimnieciskās darbības veicēji, par konkrēta darba vai pakalpojuma izpildi uz uzņēmuma līguma vai cita normatīvā akta pamata). Plānots samazināt izdevumus par Precēm un pakalpojumiem un palielināt izdevumus Atlīdzībai par 98 872 *euro (*atalgojumu par 80 000 *euro)*; * kas saistīti ar informācijas sistēmu uzturēšanu, tajā skaitā par datortehnikas nomu, datortehnikas izvietošanu specializētajos datu centros, par serveru apkalpošanu un administrēšanu, kā arī programmatūras uzturēšanu, pilnveidošanu un papildināšanu, ja šie izdevumi nav kapitalizējami (IBM RISC infrastruktūras serveru noma) - 80 600 *euro*;   Izdevumu **pamatkapitāla veidošanai 58 994 *euro*** apmērā:  Inženierbūves (asfaltēto ceļu, celiņu un ārējs kanalizācijas ievads) sakārtošana - 58 994 *euro*.  Rīkojuma projekts 2018.gadā paredz palielināt izdevumus:  **Atlīdzībai 471 513 *euro*** apmērā, tai skaitā atalgojuma **289 051 *euro*** apmērā:   * Ārštata ekspertiem – atlīdzība (1000 kods) 98 872 *euro* apmērā, tai skaitā atalgojuma 80 000 *euro* apmērā - iepirkums „Ekspertu pakalpojums zāļu dokumentācijas profesionāla ekspertīze uz 24 mēnešiem”, lai piesaistītu kvalificētus speciālistus un nodrošinātu vispusīgu, un kvalitatīvu zāļu reģistrācijas dokumentācijas ekspertīzi; * Pārskatīt atalgojums 27 darbiniekiem - atlīdzība (1000 kods) 82 785 *euro* apmērā, tai skaitā atalgojuma 64 026 *euro* apmērā; * Plānots pārskatītatalgojumu98 darbiniekiem - atlīdzības pieaugums (1000 kods) 194 705 *euro* apmērā, tai skaitā atalgojuma 145 025 *euro* apmērā; * Darba devēja izdevumi veselības gadījumu apdrošināšanai -32 000 *euro;* * Darba devēja valsts sociālās apdrošināšanas obligātās iemaksas - 47 460 *euro;* * Darba devēja sociāla rakstura pabalsti, kompensācijas un citi maksājumi – 15 691 *euro.*   Rīkojuma projekts 2018.gadā paredz samazināt izdevumus:  **Precēm un pakalpojumiem 362 519 *euro*** apmērā:   * Ēku, telpu īre un noma (izbeigts līgums par 389.0 m2 nomu) – 9 600 *euro*; * Transportlīdzekļu noma, degviela (samazināts par 2 automašīnām) – 12 500 *euro*; * telpu kārtējais remonts – 20 000 *euro*; * ārštata eksperti (kuri ir reģistrējušies, kā saimnieciskās darbības veicēji, par konkrēta darba vai pakalpojuma izpildi uz uzņēmuma līguma vai cita normatīvā akta pamata). Plānots samazināt izdevumus par Precēm un pakalpojumiem un palielināt izdevumus Atlīdzībai par 98 872 *euro (*atalgojumu par 80 000 *euro)*; * kas saistīti ar informācijas sistēmu uzturēšanu, tajā skaitā par datortehnikas nomu, datortehnikas izvietošanu specializētajos datu centros, par serveru apkalpošanu un administrēšanu, kā arī programmatūras uzturēšanu, pilnveidošanu un papildināšanu – 221 547 *euro*: IBM RISC infrastruktūras serveru noma - 80 600 *euro*; datu rezerves uzglabāšanas sistēmas pilnveidošana un  uzturēšana – 24 200 *euro*; Microsoft System Center Client Configuration Managment risinājuma iegāde gala lietotāju pārvaldībai – 17 527 *euro*; CA licenču uzturēšana – 48 400 *euro*; IT atbalsta sistēmas uzturēšana un pilnveidošana – 50 820 *euro*.   Izdevumu **pamatkapitāla veidošanai 108 994 *euro*** apmērā:   * servera telpas projektēšana un autoruzraudzība– 20 000 *euro;* * arhīva ēkas siltināšana – 35 000 *euro;* * saimnieciskie pamatlīdzekļi (kancelejas mēbeles, ledusskapji un pārējā telpu iekārta) – 53 994 *euro*.   Zāļu valsts aģentūras gada beigās esošie naudas līdzekļi paliek kontā, bet kā naudas atlikums, tāpēc nākamā gada sākumā Zāļu valsts aģentūrai trūkst apgrozāmo līdzekļu, lai apmaksātu izdevumus, kas nepieciešami pakalpojumu izpildei, kā arī veiktu norēķinus ar klientiem. Zāļu valsts aģentūras pašu ieņēmumu plāna izpilde lielā mērā ir atkarīga no farmācijas tirgus dalībnieku aktivitātes un ir grūti prognozējama. Tāpēc Zāļu valsts aģentūra nevar paredzēt, kāds finanšu līdzekļu apjoms tiks ieskaitīts Zāļu valsts aģentūras kontā 2017.gada janvārī un, vai summa būs pietiekama, lai nodrošinātu tās darbību, segtu ar norēķiniem saistītos izdevumus. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošana tiks nodrošināta no Zāļu valsts aģentūras ieņēmumiem no maksas pakalpojumiem un citiem pašu ieņēmumiem.  Zāļu valsts aģentūras naudas līdzekļu atlikums uz 2016.gada 1.janvāri – 2 246 706,20 *euro;* uz 2016.gada 30.septembri – 3 412 246 *euro.* | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zāļu valsts aģentūra |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Zāļu valsts aģentūra Ministru kabineta rīkojuma projekta izpildi nodrošinās esošo funkciju ietvaros. |
| 3. | Cita informācija | Nav |

*Anotācijas II, IV, V un VI sadaļa – rīkojuma projekts šīs jomas neskar.*

Veselības ministre Anda Čakša

Vīza: Valsts sekretārs Kārlis Ketners

I.Vinničenko, 67876029

[Inga.Vinnicenko@vm.gov.lv](mailto:Inga.Vinnicenko@vm.gov.lv)